Şaristananê Lozan û Luzernî yê Swîsre de 7 mengî yo vera qedexeyê serê PKKyî standî ronîyayî û îmzayî arê dîyayî. Çalakîkeran stand de qala têkoşînê meşrûyî yê PKKyî kerde.
Çalakîya Lozanî de Hemsereka Merkezê Komelê Kurdan ê Lozanî Hatîce Kandal ANFyî rê qisey kerd û vat: ''Ma paradîgmaya Rayber Apoyî danê şinasnayene û derheqê têkoşînê PKKyî de zî agahîyan danê. Çalakîye de ma kenê ke konseptê şerî yê dewleta tirke eşkera bikerê.''
Çalakîye standî ya Luzernî de ke hetê Merkezê Komelê Kurdan û Meclîsê Cinîyan ê Arîne Mîrkan ra ameyo akerdene de,  xeylêk îmzayî arê dîyayî û derheqê têkoşînê meşrûyî yê PKKyî de agahîyî ameyî dayene.
